ddrg/super_eurlex huggingface dataset:
(4)

Den 4. december 2013 meddelte Kommissionen medlemsstaterne, at den rådede over alle de nødvendige oplysninger til at kunne vurdere anmodningen.
(9)

Ejendomsretten af GL SE blev overdraget til DNV AS, hvorefter virksomheden blev omdøbt DNV GL AS. Fra dette tidspunkt, som markerer indledningen af driftsfællesskabet, er DNV GL AS og dennes datterselskaber ansvarlig for alle klassifikations- og certificeringsaktiviteter, der hører under anvendelsesområdet for forordning (EF) nr. 391/2009. DNV GL AS er derfor den relevante moderselskabsenhed for den samling af retlige enheder, som den anerkendte organisation består af, og til hvilken anerkendelsen bør udstedes.
(6)

Efter en yderligere vurdering af den nationale overgangsplan og de supplerende oplysninger fra Det Forenede Kongerige sendte Kommissionen et nyt brev den 10. september 2013 (10). Kommissionen anmodede her atter Det Forenede Kongerige om udtrykkeligt at bekræfte, at reglerne om sammenlægning som fastsat i artikel 29 i direktiv 2010/75/EU var anvendt korrekt, og at ingen af de fyringsanlæg, der er omfattet af undtagelsen i artikel 4, stk. 4, i direktiv 2001/80/EF, indgår i den nationale overgangsplan. Kommissionen satte endvidere spørgsmålstegn ved, om en række anlæg var berettiget til at indgå i overgangsplanen, og anmodede om supplerende oplysninger om og/eller præciseringer af de gennemsnitlige røggasmængder, omregningsfaktorer, samlet indfyret termisk effekt og emissionsgrænseværdier for visse af anlæggene, navnlig anlæg, der anvender flere brændstoftyper, og gasturbiner. Kommissionen anmodede ligeledes Det Forenede Kongerige om oplysninger vedrørende de foranstaltninger, der er planlagt for de 120 anlæg i den nationale overgangsplan med henblik på at sikre rettidig overholdelse af de emissionsgrænseværdier, der finder anvendelse fra den 1. juli 2020.
(3)

Under disse forhandlinger nåede forhandlerne den 30. marts 2012 til enighed om en aftale om en protokol om ændring af aftalen om offentlige udbud (»protokollen«) og om syv afgørelser, som skal vedtages af Udvalget for Offentlige Udbud, og skal være startskuddet til gennemførelsen af visse bestemmelser i protokollen straks efter ikrafttrædelsen. Der er tale om følgende afgørelser: i) afgørelse vedtaget af Udvalget for Offentlige Udbud om meddelelseskrav i henhold til artikel XIX og XXII i aftalen; ii) afgørelse vedtaget af Udvalget for Offentlige Udbud om vedtagelse af arbejdsprogrammer; iii) afgørelse vedtaget af Udvalget for Offentlige Udbud om et arbejdsprogram for SMV'er; iv) afgørelse vedtaget af Udvalget for Offentlige Udbud om et arbejdsprogram for indsamling og rapportering af statistiske data; v) afgørelse vedtaget af Udvalget for Offentlige Udbud om et arbejdsprogram for bæredygtige udbud; vi) afgørelse vedtaget af Udvalget for Offentlige Udbud om et arbejdsprogram om udelukkelser og restriktioner i parternes bilag; vii) afgørelse om et arbejdsprogram for sikkerhedsstandarder i internationale offentlige udbud; (i det følgende under ét benævnt »afgørelserne«).
(7)

Ved e-mail af 3. oktober 2013 (10) fremsendte Republikken Litauen supplerende attester for sammensætningen af den svære brændselsolie og bekræftede, at alle tilgængelige oplysninger var stillet til rådighed for Kommissionen, og at betingelserne for at anvende den emissionsgrænseværdi, der er anført i note 5 til tabel C1 i bilag C til gennemførelsesafgørelse 2012/115/EU, var opfyldt for de fem pågældende anlæg.
(3)

I henhold til ESCB-statuttens artikel 48.1, sammenholdt med artikel 30.1, skal en national centralbank i en medlemsstat, hvis dispensation er blevet ophævet, overføre valutareserveaktiver til ECB. Det følger af ESCB-statuttens artikel 48.1, at det beløb, der skal overføres, fastsættes ved at multiplicere euroværdien, beregnet efter de gældende vekselkurser, af de valutareserveaktiver, som allerede er blevet overført til ECB i overensstemmelse med ESCB-statuttens artikel 30.1, med forholdet mellem antallet af kapitalandele indskudt af den pågældende nationale centralbank og antallet af kapitalandele, der allerede er indbetalt af de øvrige nationale centralbanker i de medlemsstater, der har euroen som valuta. Ved bestemmelse af de »valutareserveaktiver, som allerede er blevet overført til ECB i medfør af artikel 30.1«, skal der tages behørigt hensyn til tidligere justeringer af ECB's kapitalfordelingsnøgle (5), i medfør af artikel 29.3 i ESCB-statutten samt udvidelserne af ECB's kapitalfordelingsnøgle i medfør af ESCB-statuttens artikel 48.3 (6). Under hensyn til afgørelse ECB/2013/26 af 29. august 2013 om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital og for justeringen af de nationale centralbankers fordringer svarende til de overførte valutareserveaktiver (7), udgør euroværdien af de valutareserveaktiver, som allerede er blevet overført til ECB i medfør af artikel 30.1 i ESCB-statutten, 50 715 061 570,77 EUR.
(4)

WTO-medlemmerne bør have mulighed for at gennemføre nødvendige programmer af hensyn til fødevaresikkerheden, herunder offentlig oplagring, i overensstemmelse med WTO-bestemmelserne. Programmer for offentlig oplagring af hensyn til fødevaresikkerheden skal opfylde specifikke betingelser, der er aftalt mellem WTO-medlemmerne, for ikke at fordreje den internationale handel. Forhandlinger, der er gennemført i WTO i løbet af hele 2013, har gjort det muligt for WTO-medlemmerne at finde en passende løsning vedrørende sådanne programmer, der gennemføres af udviklingslande, i form af en forståelse mellem WTO-medlemmerne om ikke at anfægte sådanne programmer i en bestemt periode, forudsat at de opfylder visse betingelser (»tilbageholdenhedsklausul«).
(5)

Det er vanskeligt at fastlægge ikkeerhvervsmæssig brug af køretøjer nøjagtigt, og selv hvor det er muligt, er mekanismen til at gøre det ofte besværlig. Ifølge de foreslåede foranstaltninger vil momsbeløbet for udgifter, der kan fradrages for motorkøretøjer, som ikke udelukkende anvendes til erhvervsbrug, med visse undtagelser blive fastsat til en fast procentsats. På grundlag af de foreliggende oplysninger mener Republikken Polen, at en fast sats på 50 % er berettiget. For at undgå dobbeltbeskatning bør kravet om momsregnskab over ikkeerhvervsmæssig brug af et motorkøretøj samtidig suspenderes, når det har været omfattet af denne begrænsning. Disse foranstaltninger kunne begrundes med behovet for at forenkle proceduren for betaling af moms og forhindre momsunddragelse som følge af ukorrekt regnskabsføring og falsk momsangivelse.
(6)

Det bør bemærkes, at en række medlemsstater ikke har kunnet skelne mellem færdigopbyggede og trinvis færdigopbyggede køretøjer i deres nuværende overvågningssystemer. Som følge heraf bør 2012-dataene for lette erhvervskøretøjer anses for ufuldstændige for så vidt angår overvågningen af køretøjer, som typegodkendes i en trinvis procedure. Med henblik på at sikre en fuldstændig og nøjagtig overvågning af CO2-emissionerne og de tekniske data, som vedrører navnlig trinvis færdigopbyggede køretøjer, er det nødvendigt at tilpasse overvågningssystemerne, både på EU-niveau og medlemsstatsniveau. De endelige værdier, som bekræftes i denne afgørelse, bør derfor ikke anses for at være fuldt repræsentative for CO2-emissionspræstationerne for den nye køretøjsflåde i 2012.
(7)

I sit brev af 30. september 2013 (9) som suppleret ved brev af 10. oktober 2013 (10) svarede Spanien på Kommissionens spørgsmål og fremlagde yderligere oplysninger. Hvad angår anlæg 2 gentog Spanien sin holdning, at der ikke var nogen grund til at ændre den anvendte emissionsgrænseværdi for SO2, da artikel 5, stk. 2, i direktiv 2001/80/EF ifølge Spanien finder anvendelse i denne henseende. For anlæg 5 anførte Spanien fortsat, at det var berettiget at anvende en metode, der kombinerer minimumssatsen for afsvovling og emissionsgrænseværdier. Spanien fremlagde oplysninger vedrørende indholdet af flygtige forbindelser i de faste brændstoffer, der anvendtes i perioden 2001-2010 på de ni anlæg, hvor emissionsgrænseværdien på 1 200 mg/Nm3 er brugt til beregning af 2016-loftet. Oplysningerne viste, at det kun var i anlæg 3, 4 og 19, at det årlige gennemsnitlige indhold af flygtige forbindelser i faste brændstoffer lå under 10 % for hvert af årene i perioden 2001-2010, mens det årlige niveau for anlæg 13, 15, 17, 18, 24 og 25 oversteg 10 % i et eller flere år. Spanien anførte, at det årlige gennemsnitlige indhold af flygtige forbindelser i faste brændstoffer for samtlige ni anlæg set over hele referenceperioden (2001-2010) lå under den værdi, der er nævnt i note 2 til tabel C.1 i tillæg C til bilaget til gennemførelsesafgørelse 2012/115/EU.
(27)

Et kontrolbesøg, som Kommissionens Levnedsmiddel- og Veterinærkontor (herefter benævnt FVO) foretog i april 2013, afslørede adskillige mangler i anvendelsen af de EU-beredskabsforanstaltninger mod Bursaphelenchus xylophilus, som var blevet vedtaget i henhold til Kommissionens gennemførelsesafgørelse 2012/535/EU (6). Disse mangler vedrører foranstaltninger, som Portugal træffer for stødpudezonen ved grænsen til Spanien. Særligt blev værtstræer for fyrrevednematode, som er døde, i dårlig tilstand eller som befinder sig i brand- eller stormhærgede områder, ikke fældet, fjernet og bortskaffet inden for den tidsfrist, der er fastsat i gennemførelsesafgørelse 2012/535/EU. Idet Kommissionen af samme årsager ved gennemførelsesafgørelse 2011/868/EU og 2012/789/EU besluttede at nedsætte medfinansieringen for lignende ansøgninger i 2011 og 2012, bør medfinansieringen til disse foranstaltninger sættes yderligere ned. Nedsættelsen skal stå i forhold til det tidspunkt, hvor FVO under sit kontrolbesøg konstaterede en ukorrekt gennemførelse af Unionens foranstaltninger, nemlig de første tre måneder i 2013.
(2)

Planlægning og udførelse af de opgaver, som overdrages til ECB, bør foretages fuldt ud af et internt organ bestående af en formand og en næstformand og fire repræsentanter for ECB samt en repræsentant for den kompetente nationale myndighed i hver deltagende medlemsstat (»tilsynsrådet«).
2)

følgende artikler indsættes: »Artikel 5a Beskyttelse af Den Europæiske Unions finansielle interesser 1. Kommissionen træffer egnede foranstaltninger til at sikre, at Unionens finansielle interesser bliver beskyttet, når der gennemføres aktioner, der finansieres i henhold til denne beslutning; beskyttelsen skal sikres ved foranstaltninger til forebyggelse af svig, korruption og andre ulovlige forhold, ved effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved sanktioner, der skal være effektive, forholdsmæssige og have afskrækkende virkning. 2. Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter samt andre tredjeparter, som har modtaget midler fra Euratom i henhold til denne beslutning. 3. Det Europæiske Kontor for Bekæmpelse af Svig (OLAF) kan efter procedurerne i Europa-Parlamentets og Rådets forordning (EU, Euratom) nr. 883/2013 (2) og Rådets forordning (Euratom, EF) nr. 2185/96 (3) foretage kontrol og inspektion på stedet for at fastslå, om der foreligger svig, korruption eller andre ulovlige forhold, til skade for Unionens finansielle interesser i forbindelse med en aftale om tilskud, en afgørelse om ydelse af tilskud eller en kontrakt om finansiering i henhold til nærværende beslutning. Samarbejdsaftaler med tredjelande og internationale organisationer, kontrakter, aftaler og afgørelser som følge af gennemførelsen af denne beslutning skal udtrykkeligt give Kommissionen, Revisionsretten og OLAF beføjelse til at foretage en sådan kontrol og inspektion på stedet, uden at dette griber ind i stk. 2 og det første afsnit af dette stykke. Artikel 5b Midtvejsevaluering Kommissionen forelægger senest den 31. december 2017 Europa-Parlamentet og Rådet en statusrapport om gennemførelsen af denne beslutning på grundlag af de oplysninger, som fællesforetagendet har fremsendt. I rapporten skal der redegøres for resultaterne af Euratoms bidrag omhandlet i artikel 4, stk. 3, hvad angår forpligtelser og udgifter. (2) Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF), og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1)." (3) Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EFT L 292 af 15.11.1996, s. 2).«"
(11)

Dette tilbageværende ønske om at undtage fartøjer i klasse C og D, som er under 24 meter lange, fra kravet om tilvejebringelse af reserveredningsflåder, jf. regel III/2.1 i bilag I til direktiv 2009/45/EF, kan efter Kommissionens opfattelse ikke accepteres. Det Forenede Kongerige har ikke vist, at sikkerheden ikke forringes under de foreslåede driftsforhold for fartøjer, der kun sejler under gunstige vejrforhold, i dagslys og om sommeren. Desuden har Det Forenede Kongerige ikke påvist, at risikoen for, at en redningsflåde ikke står til rådighed, er lille, og den foreslåede tilsvarende foranstaltning med udstyr, der kan flyde på vandet, til 20 % af de ombordværende er uacceptabel, fordi den indebærer, at de mennesker, der bruger det, vil befinde sig i vandet. I nogle af de områder, der er omfattet af foranstaltningen, kan havtemperaturen i den fastsatte sommerperiode være meget lav, i nogle tilfælde helt ned til 5 °C.
(3)

Republikken Cypern anmodede ved brev af 10. september 2012 om, at Georgien anerkendes på ny. Kommissionen har efter denne anmodning foretaget en vurdering af ordningerne for uddannelse og udstedelse af kvalifikationsbeviser i Georgien for at kunne fastslå, om Georgien overholder alle kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Vurderingen blev foretaget på grundlag af det kontrolbesøg, som eksperter fra Det Europæiske Agentur for Søfartssikkerhed aflagde i oktober 2012 og de korrigerende foranstaltninger, som Georgiens myndigheder forelagde.
3)

Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, så den holdning, der skal indtages på Unionens vegne, tager hensyn til de seneste statistiske, biologiske og andre oplysninger, der er fremsendt til Kommissionen. Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i Den Blandede Komité et forberedende dokument, der fastlægger enkelthederne i Unionens påtænkte holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer. Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.
(3)

Under partsmødet i 2003 gav konventionens parter udtryk for ønsket om at give stater uden for UNECE-regionen mulighed for at blive parter i konventionen med henblik på at fremme samarbejdet om vandområder på verdensplan.
(1)

Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe disse med at vende tilbage til arbejdsmarkedet.
(23)

Unionens makrofinansielle bistand bør knyttes til økonomisk-politiske betingelser, som fastsættes i et aftalememorandum. For at sikre ens gennemførelsesbetingelser, samt af effektivitetshensyn, bør Kommissionen gives bemyndigelse til at forhandle disse betingelser med de jordanske myndigheder under tilsyn af et udvalg sammensat af repræsentanter for medlemsstaterne i overensstemmelse med forordning (EU) nr. 182/2011. I henhold til nævnte forordning bør rådgivningsproceduren som hovedregel finde anvendelse i alle tilfælde, medmindre andet er fastsat i forordningen. I betragtning af den potentielt store betydning af bistand på mere end 90 mio. EUR, vil det være hensigtsmæssigt, at undersøgelsesproceduren anvendes for transaktioner over denne tærskel. I betragtning af størrelsen af Unionens makrofinansielle bestand til Jordan bør undersøgelsesproceduren finde anvendelse på vedtagelsen af aftalememorandummet eller på enhver reduktion, suspendering eller annullering af bistanden —
(2)

Den interinstitutionelle aftale af 17. maj 2006 giver mulighed for at anvende fonden under et årligt loft på 1 mia. EUR.
(3)

Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.
(1)

Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og for at hjælpe dem med at vende tilbage til arbejdsmarkedet.
DA Den Europæiske Unions Tidende L 219/65

Berigtigelse til afgørelse nr. 2 truffet af Det Blandede Udvalg under den regionale konvention om pan-Euro-Middelhavsregler for præferenceoprindelse af 21. maj 2014 hvad angår Republikken Moldovas anmodning om at blive kontraherende part i den regionale konvention om pan-Euro-Middelhavsregler for præferenceoprindelse

( Den Europæiske Unions Tidende L 217 af 23. juli 2014 )

Side 88, fodnote 2:

I stedet for:

»(2)«

læses:

»(*)«.
DA Den Europæiske Unions Tidende C 222/12

Berigtigelse til afgørelse truffet af direktøren for Europol af W18. april 2014 om gennemførelse af Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale

( Den Europæiske Unions Tidende C 211 af 5. juli 2014 )

2014/C 222/11

Side 13, fodnote 6:

I stedet for:

»Meddelelse om tilpasning af Europolansattes vederlag og tillæg, der er omfattet af vedtægten for Europols personale, i henhold til artikel 57, stk. 5, i Rådets afgørelse, med virkning fra den 1. juli 2009 og den 1. juli 2010 (se side XXX i denne EUT).«

læses:
DA Den Europæiske Unions Tidende C 222/12

Berigtigelse til afgørelse truffet af Europols styrelsesråd af 18. april 2014 om ændring af Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale

( Den Europæiske Unions Tidende C 211 af 5. juli 2014 )

2014/C 222/10

Side 10, fodnote 7, læses således:
DA Den Europæiske Unions Tidende L 354/89

Berigtigelse til Kommissionens gennemførelsesafgørelse 2014/847/EU, Euratom af 26. november 2014 om ændring af beslutning 90/176/Euratom, EØF om bemyndigelse af Frankrig til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering

( Den Europæiske Unions Tidende L 343 af 28. november 2014 )

Side 39, præamblen:

I stedet for:

»under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led, og ud fra følgende betragtninger:«

læses:

»under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led, efter høring af Det Rådgivende Udvalg for Egne Indtægter, og ud fra følgende betragtninger:«

.
»(3)

I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har Det Forenede Kongerige ved skrivelse af 21. september 2012 meddelt, at det ønsker at deltage i vedtagelsen og anvendelsen af denne afgørelse.«
»1)

Tabellen i kriterium 4, litra b), femte afsnit, affattes således: Subtilisin H400: Meget giftig for vandlevende organismer R50 Overfladeaktive stoffer i koncentrationer tilsammen < 25 % i det endelige produkt H400: Meget giftig for vandlevende organismer R50 Overfladeaktive stoffer i koncentrationer tilsammen < 25 % i det endelige produkt (*************) H412: Skadelig for vandlevende organismer, med langvarige virkninger R52-53 Biocider, der anvendes til konservering (**************) H410: Meget giftig for vandlevende organismer, med langvarige virkninger R50-53 H411: Giftig for vandlevende organismer, med langvarige virkninger R51-53 H412: Skadelig for vandlevende organismer, med langvarige virkninger R52-53 Duftstoffer H412: Skadelig for vandlevende organismer, med langvarige virkninger R52-53 Enzymer (***************) H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 Blegemiddelkatalysatorer (***************) H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 NTA som urenhed i MGDA og GLDA (****************) H351: Mistænkt for at fremkalde kræft R40 Optiske blegemidler (kun til hvidvaskemiddel) H413: Kan forårsage langvarige skadelige virkninger for vandlevende organismer R53
Berigtigelse til Kommissionens afgørelse 2014/256/EU af 2. maj 2014 om opstilling af miljøkriterier for tildeling af EU-miljømærket til bearbejdede papirprodukter

( Den Europæiske Unions Tidende L 135 af 8. maj 2014 )

Side 45, bilaget, kriterium 4:

I stedet for:

»Vurdering og verifikation: Ansøgeren skal forelægge resultatet af prøvningen af genanvendelighed for vådstyrkemidler og af muligheden for at fjerne lime. Referenceprøvningsmetoderne er PTS-metode PTS-RH 021/97 (for vådstyrkemidler), INGEDE-metode 12 (for fjernelse af ikke-opløselige lime) eller ækvivalente prøvningsmetoder. Ansøgeren skal fremlægge en erklæring om, at lakerede og kacherede bearbejdede papirprodukter er i overensstemmelse med kriterium 3, litra c). Hvis en del af et bearbejdet papirprodukt nemt kan fjernes (f.eks. en metalpind i en hængemappe, et plastomslag eller et genbrugeligt omslag til et øvehæfte), kan prøvningen af genanvendelighed udføres uden denne komponent. Det skal dokumenteres, at de ikke-papirbaserede komponenter nemt kan fjernes, i kraft af en erklæring fra papirindsamlingsvirksomheden, genanvendelsesvirksomheden eller en tilsvarende organisation. Der må også benyttes prøvningsmetoder, for hvilke en kompetent og uafhængig tredjepart har påvist, at de giver ækvivalente resultater.«